José Mario Ruiz Navas

**José Mario Ruiz Navas** (1930–2020) var en ecuadoriansk geistlig og katolsk erkebiskop av Portoviejo. Fra 1993 til 2002 var han president for Den ecuadorianske biskopskonferanse.

## Liv og virke
### Bakgrunn
José Mario Ruiz Navas ble presteviet den 17. april 1954 i Roma. Han fullførte sine filosofistudier ved hovedseminaret San José i Quito og sine studier i teologi, kanonisk rett og samfunnsvitenskap ved Det pavelige gregorianske universitet i Roma. 

Etter at han kom tilbake fra Roma i 1959, betrodde Den ecuadorianske bispekonferanse ham å organisere generalsekretariatet under ledelse av Bernardino Echeverría Ruiz, biskop av Ambato. I ni år fremmet han sekulærapostolatet som rådgiver for Katolsk Aksjon og den kristne familiebevegelse i landet.

Han ledsaget kardinal Carlos María de la Torre som sekretær til konklavet der pave Johannes XXIII ble valgt, så vel som alle fire sesjonene i Det andre Vatikankonsil. 

### Biskop av Latacunga
Pave Paul VI utnevnte ham til biskop av Latacunga den 5. desember 1968. Den apostoliske nuntius i Ecuador, erkebiskop Giovanni Ferrofino, ordinerte ham til biskop den 12. januar 1969; medkonsekratorer var Pablo Muñoz Vega, erkebiskop av Quito, og Bernardino Carlos Guillermo Honorato Echeverría Ruiz, biskop av Ambato.

### Biskop, så erkebiskop, av Portoviejo
Pave Johannes Paul II utnevnte ham til biskop av Portoviejo den 6. august 1989. Paven opphøyde senere bispedømmet til erkebispedømme og dermed ble han den første erkebiskopen av Portoviejo.

Den 6. august 2007 innvilget pave Benedikt XVI hans alderbetingde fratreden.

José Mario Ruiz Navas fungerte i forskjellige kommisjoner for den ecuadorianske biskopskonferanse, hvor han var president fra 1993 til 2002.

Han var kjent for sin støtte til de fattigste og ungdom gjennom opprettelsen av håndverkssentre og medisinske dispensarier, samt miljøhygieneprogrammer, samt dannelsen av 110 kvinne&shy;myndiggjørings&shy;grupper. Han initierte opprettelsen av *Radio Católica de Manabí* og seminaret i San Pedro. Han jobbet også som spaltist for avisen El Universo.

Ruiz Navas døde 90 år gammel som et resultat av en SARS-CoV-2-infeksjon.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Erkebiskop Armando Lombardi (1905–1964) *1950
* Erkebiskop Giovanni Ferrofino (1912–2010) *1961
* Erkebiskop *José Mario Ruiz Navas* (1930–2020) *1954

## Referanser